**KANDIDATI S POSEBNIMI POTREBAMI**

Način izvajanja mature za kandidate s posebnimi potrebami ureja Pravilnik o načinu izvajanja mature za kandidate s posebnimi potrebami, ki med drugim določa, kdo so taki kandidati.

Po pravilniku kandidat s posebnimi potrebami ob predprijavi k maturi **do 15. novembra** izpolni tudi vlogo za kandidate s posebnimi potrebami v sodelovanju s šolo. Kandidat s posebnimi potrebami, ki uveljavlja prilagojen način ocenjevanja izpitov, k vlogi priloži odločbo o usmeritvi in strokovno mnenje. Kandidat brez odločbe o usmeritvi predloži poleg vloge za kandidate s posebnimi potrebami tudi ustrezna dokazila.

Kandidat brez odločbe o usmeritvi, ki se poškoduje, se mu zgodi nesreča ali zboli teden pred prijavo ali po izteku roka za prijavo na maturo, mora najkasneje v treh delovnih dneh po dogodku o tem obvestiti šolo ter oddati vlogo za kandidate s posebnimi potrebami in dokazila.

**Prilagoditve**

Kandidatu s posebnimi potrebami se lahko omogočijo naslednje prilagoditve:

-        prilagojen način opravljanja izpita,

-        prilagoditev gradiva za izpit,

-        opravljanje izpita s pomočjo računalnika in uporaba posebnih pripomočkov in

-        prilagojen način ocenjevanja izpitov.